आगामी 29 जुलाई 2018 को पदोन्नति में आरक्षण के मुद्दे पर देश भर के एससी-एसटी कर्मचारी संगठन राजधानी दिल्ली में आवाज बुलंद करेंगे। ऑल इंडिया डिफेंस-सचिवालय एससी-एसटी इंफ्लाइज फेडरेशन के तत्वावधान में रविवार को राष्ट्रीय सम्मेलन का आयोजन किया जाएगा। दिगंबर मार्ग पर स्थित राजाराम मोहनराय सभागार में 29 जुलाई को होने वाले इस सम्मेलन में आंध्रप्रदेश, उत्तर प्रदेश, राजस्थान, महाराष्ट्र, चंडीगढ़, कर्नाटक समेत तमाम जगहों के एसोसिएशन पदाधिकारी शामिल होंगे।